РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  10

от заседание на Комисия ”Професионална квалификация, информационни технологии и статистика” на ВСС,
проведено на 10.03.2015 г.

Днес, 10.03.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев
ЗАМ. ПРЕДСЕДАТЕЛ:       Мария Кузманова
	         	ЧЛЕНОВЕ:	Елка Атанасова - отсъства
		Юлия Ковачева
		Галина Карагьозова - отсъства
		Даниела Костова
		Михаил Кожарев - отсъства

На заседанието присъстваха експертните сътрудници към комисията: Валери Михайлов - директор дирекция „ИТСС”; Светослав Неделчев –  началник отдел "ИОВСС", началник отдел "ИООСВ" - дирекция „ИТСС” при АВСС, Румен Митев – Началник отдел „САОД“ - дирекция ИТСС, Мая Атанасова – главен експерт-юрисконсулт в Дирекция „Правна“, отдел „ЮОДК“ при ВСС.

1. ОТНОСНО:  Констатации от експерти по краткосрочното решение  за система за случайно разпределение на делата разработена от  „Декстро груп”.

Комисия ”Професионална квалификация, информационни технологии и статистика” предлага на ВСС да приеме следното решение:
ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.	Констатациите от работната група в намален състав, по отношение на разработената от „Декстро груп” информационна система да се изпратят на разработчика 
2.	Да се изпратят писма да ръководителите на институциите определили експерти за участие в работните групи, които системно не присъстват на заседанията на групите, с молба да потвърдят или откажат по-нататъшното участие на техните експерти.
3.	След получаване на отговорите по т.2 да се промени състава на работните групи, с оглед своевременното и качествено изпълнение на поставените задачи.
4.	Да се отправи искане до Министъра на правосъдието г-н Христо Иванов за предоставяне за временно ползване от  ВСС на сървър с посочени технически параметри, съгласно приложението, за обезпечаване работата на краткосрочните решения за случайно разпределение на делата.
5.	Да се гарантира отпускане на допълнителни средства по бюджета на съдебната власт  за заплащане на разработките свързани с краткосрочните и дългосрочни решения за случайно разпределение на делата и преписките.

Предложението ще бъде внесено в заседание на ВСС на 11.03.2015 г.

2.ОТНОСНО: Информация за поддържане на  информационна система за мониторинг и контрол на дейността на вещите лица. 

Информационната система е разработена по договор  за предоставяне на безвъзмездна финансова помощ по ОПАК, проект „Обновени информационни системи за по-добро обслужване. Нормативна уредба на електронното правосъдие.” Поддръжката на софтуера  е необходимо условие за осигуряване на устойчивост на проекта. Договорът за поддръжка на Информационната система за мониторинг и контрол на дейността на вещите лица е обект на периодични проверки от управляващия орган.	Комисия ПКИТС през 2014 г., след проведени разговори, постигна значително намаляване на предложената цена за поддръжка на системата за вещите лица.	Предвид това обстоятелство КПКИТС не намира основание за нова преценка по отношение на предложената оферта. 

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Счита за целесъобразно сключването на договор с „Абати" АД за поддръжка на Информационната система за мониторинг и контрол на дейността на вещите лица за 2015 г., при запазване на същите условия и цена.
2.2. Изпраща решението на комисия „Бюджет и финанси” на ВСС, по компетентност.

3.ОТНОСНО: Писмо от Надежда Йорданова – Началник на кабинета на Министъра на правосъдието, относно проект на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка, с молба за становище.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение проект на План за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка.
3.2. Възлага на Дирекция „ИТСС“ да следи мероприятията от Плана за действие за изпълнение на препоръките от Доклада на Европейската комисия от януари 2015 г. в рамките на Механизма за сътрудничество и оценка, да намерят адекватно отражение в Годишния план на КПКИТС, който да бъде внесен на следващо заседание на комисията. 

4.ОТНОСНО: Писмо от Ивайло Филипов – Изпълнителен директор на „Информационно обслужване“ АД, относно запитване от КПКИТС за ценово предложение за внедряване на САС „Съдебно деловодство“ в съдилищата от съдебен район София – област.
Към разглеждането на т. 4 се присъединява т. 17.

17. ОТНОСНО: Писмо от Иванина Белева – Директор на Дирекция „Централно звено за финансиране и договаряне“ при Министерство на финансите,  относно договор EUROPAID/120185/D/S/BG по програма ФАР, проект BG2003/004-937.08.02

Комисия “Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

Възлага на Комисия „Професионална квалификация, информационни технологии  и статистика” да проведе разговори с разработчика на системата СУСД и с „Информационно обслужване“ АД за уточняване на параметрите по договори, за внедряване и поддръжка и да предложи на Висшия съдебен съвет проект на решение.

Предложението ще бъде внесено в заседание на ВСС на 11.03.2015 г.

5.ОТНОСНО: Писмо от Ненка Севастиянова – Директор на „Информационно обслужване“ АД, клон Варна, относно допълване обхвата на информацията, която се предава от деловодните системи на съдилищата към Информационната система за производствата по несъстоятелност.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Възлага на дирекция  „ИТСС“ в 14-дневен срок да реализира тристранна среща с представители на „Информационно обслужване“ АД, клон Варна и Министерство на правосъдието във връзка с единична цена и организация на доработване на софтуера за търговския регистър в частта му за несъстоятелност. 
5.2. КПКИТС да предприеме организационните мерки, а финансирането на „Информационно обслужване“ АД, клон Варна за доработката на софтуера и попълването на информацията в търговския регистър да е за сметка на Министерство на правосъдието.

6.ОТНОСНО: Запитване от Росен Босев – журналист във вестник Капитал, относно визуализацията на протоколите за случайното разпределение на дела в раздела за Върховния административен съд за 2014 г. и 2015 г., за които липсват протоколи за избора на докладчик.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение сигнал от Росен Босев относно визуализацията на протоколите за случайното разпределение на дела в раздела за Върховния административен съд за 2014 г. и 2015 г.
6.2. Въпросът е разискван на заседание на ВСС, проведено на 19.02.2015 година.

7.ОТНОСНО: Сигнал от Атанас Чобанов - главен редактор в сайта за разследваща журналистика „Биволъ“, https://www.bivol.bg/, относно нередности със случайното разпределение на делата в СГП.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Изпраща сигнала от Атанас Чобанов – главен редактор в сайта за разследваща журналистика „Биволъ“, относно нередности със случайното разпределение на делата в СГП, на ВКП по компетентност.
7.2. Да се уведоми  Атанас Чобанов за решението на комисията по т.7.1.

8.ОТНОСНО: Писмо от и.ф. председателя на Софийски апелативен съд, относно приложението на т.5.1. от Единната методика по приложението на принципа за случайно разпределение на делата в съдилищата.
Интернет страницата, в която се публикуват протоколите от случайното разпределение не е част от интернет сайта на ВСС, предназначението й е за проверка на процесите по изпращането на протоколите и евентуални  промени при констатирани пропуски. Адресат й е изпратен по „служебните страници”, в началото на 2014 г., в указания до системните администратори във връзка с въвеждането на новата версия на програмата за случайно разпределение на делата. 

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Да се предостави на  и.ф.председателя на САС поисканата от него информация.

9.ОТНОСНО: Писмо от председателя на Районен съд гр. Пирдоп, във връзка с отсъствието на магистрат, ведно с докладна записка от Пенка Филчева – административен секретар при Районен съд гр. Пирдоп.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Препраща писмото от председателя на Районен съд гр. Пирдоп на Комисия по предложенията и атестирането при ВСС.

10.ОТНОСНО: Искане от Асен Марков – управител на „Български законник“ ЕООД, за ползване и публикуване на част от информацията, която се публикува в Централният уеб базиран интерфейс за публикуване на съдебните актове – ЦУБИПСА – интернет страница: legalacts.justice.bg

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Да се уведоми Асен Марков, че с  решение на ВСС по протокол № 50./06.11.2014 г., д. т. 13 е въведена техническа защита - цифров код срещу автоматичното изтегляне през Интернет на съдържащите се съдебни актове в Централният уеб базиран интерфейс за публикуване на съдебните актове.

11.ОТНОСНО: Писмо от председателя на Апелативен съд гр. Варна, относно спазване принципа на случайно разпределение на делата в съда, ведно с копие от протоколите за проверка.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Приема за сведение писмото от председателя на Апелативен съд гр. Варна.

12.ОТНОСНО: Писмо от Петко Петков – Зам.министър на правосъдието, за предоставяне на информация на Комитета на министрите към СЕ относно движението на делата в досъдебна и съдебна фаза.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Препраща  писмото на Комисия по анализ и отчитане степента на натовареност на органите на съдебната власт при ВСС за предоставяне на информация по т.1 от писмото на Зам.министъра на правосъдието.
12.2. Да се изпрати писмо до ВКС и ВАС за предоставяне на информация по т.2 от писмото на Зам.министъра на правосъдието.
12.3. Да се изпрати писмо до ВКП за предоставяне на информация по т.3 от писмото на Зам.министъра на правосъдието.
12.4. Възлага на Румен Митев – Началник отдел „САОД“, да изготви исканата информация по т.4 от писмото на Зам.министъра на правосъдието, както и да обобщи, получената информация от ВКС, ВАС, ВКП и от Комисия по анализ и отчитане степента на натовареност на органите на съдебната власт при ВСС.
12.5. Да се уведоми за решението на комисията Петко Петков –Зам.министъра на правосъдието.

13.ОТНОСНО: Писмо от Председателя на Управителния съвет на Центъра за изследване на демокрацията за предоставяне на информация във връзка с изпълнявания от Агенцията проект „Мигрантите и техните наследници: Социално включване и участие в обществото“, с приложени таблици за събиране на информация

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Възлага на Румен Митев – Началник отдел „САОД“ да предостави на Центъра за изследване на демокрацията  информация, във вида в който е налична в администрацията на ВСС.

14.ОТНОСНО: Искане от председателя на Районен съд гр. Средец за осигуряване на средства за закупуване на нова компютърна техника – 4 бр. компютърни конфигурации, 1 бр. сървър от нисък клас, 1 бр. UPS за сървър.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Целесъобразно е осигуряване на средства за закупуване на 4 бр. компютърни конфигурации в размер на 3600.00 лева, 1 бр. сървър от нисък клас в размер на 1700.00 лева и 1 бр. UPS за сървър в размер на 405.00 лева за Районен съд гр. Средец.
14.2. Изпраща решението на комисия „Бюджет  и финанси” на ВСС, по компетентност.

15.ОТНОСНО: Искане от председателя на Окръжен съд гр. Велико Търново за осигуряване на средства за закупуване на климатична система за сървърно помещение и 1 бр. копирна машина.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Целесъобразно е осигуряване на средства за закупуване на климатична система в размер на 1200.00 лева за Окръжен съд гр. Велико Търново.
15.2. Искането за закупуване на 1 бр. копирна машина не е от компетентността на комисия „Професионална квалификация, информационни технологии и статистика” на ВСС.
15.2. Изпраща решението на комисия „Бюджет  и финанси” на ВСС, по компетентност.

16.ОТНОСНО: Отложена от заседание проведено на 24.02.2015г., на Комисията относно Сигнал с вх.№ 94-00-159/30.01.2015 г. от заседание на Комисия по дисциплинарните производства при ВСС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Приема за сведение сигнал с вх.№ 94-00-159/30.01.2015 г. от Гражданско сдружение „Ние, Гражданите“.

ДОПЪЛНИТЕЛНИ ТОЧКИ:

17.ОТНОСНО: Писмо от Иванина Белева – Директор на Дирекция „Централно звено за финансиране и договаряне“ при Министерство на финансите,  относно договор EUROPAID/120185/D/S/BG по програма ФАР, проект BG2003/004-937.08.02.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Приема за сведение писмото от Иванина Белева – Директор на Дирекция „Централно звено за финансиране и договаряне“ при Министерство на финансите,  относно договор EUROPAID/120185/D/S/BG по програма ФАР, проект BG2003/004-937.08.02.
17.2. Включва т.17 към материалите на т.4 от дневния ред.

18.ОТНОСНО: Обсъждане на предложения за промяна на текстовете в Единната методика по приложението на принципа за случайно разпределение на делата в районните, окръжните, административните, военните, апелативните и специализираните съдилища, приета с решение на ВСС по протокол № 57/04.12.2014 г.  
Приложение: Извлечение от протокол на № 09/09.03.2015 г. от заседание на Комисия по предотвратяване и установяване на конфликт на интереси и взаимодействие с Инспектората към Висшия съдебен съвет

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1. Приема за запознаване предложенията за промяна на текстовете в приетата от ВСС Единна методика.
18.2. Приема поканата за съвместно заседание с КПУКИВИ на 16.03.2015 г. от 13:00 ч.

ПРЕДСЕДАТЕЛ
НА КОМИСИЯТА: /п/
РУМЕН ГЕОРГИЕВ